Før Spocks tid var den gjeldende læren at oppdragelse skulle fokusere på disiplin og at småbarn ikke skulle skjemmes bort. Spock oppmuntret foreldre til å vise mer kjærlighet ovenfor sine barn og oppdra dem mer individuelt. Han registrerte også at samvittighetsfulle foreldre oftere fikk problemer fordi de var for ettergivende enn fordi de var for strenge. I senere utgaver av boken gav han derfor uttrykk for et syn der han la vekt på at foreldre måtte ta hensyn til sine egne behov. Derfor anbefalte Spock mødrene å amme til faste tider – ikke av hensyn til barnet, men fordi plan og struktur kan gjøre det lettere for moren å få tid til andre gjøremål.